Hulgajuurine vesilääts
Hulgajuurine vesilääts (Spirodela polyrhiza) on võhaliste sugukonda vesiläätse perekonda kuuluv mitmeaastane ujulehtedega veetaim. Ujulehtede diameeter on kuni 10 millimeetrit. Sageli moodustavad veekogus kolooniaid. Taim õitseb – ehkki haruharva – juulist augustini. Välisehituselt meenutab ta suuresti lemleid, kuid lehealuseid juuri pole tal mitte üks (nagu lemletel), vaid palju. Hulgajuurist vesiläätse võib leida paljudest veekogudest. Eestis tavaline.